OPDATERING: 
Det allersidste strå i Telenor-fiaskoen er nu trukket. 
Grundet absurd kundeservice, uprofessionelle regnskabsmetoder og generel uddannet opførsel må vi nu se os tvunget til at opsige vores abonnementer hos Jer. 

Jeg refererer til nedenstående klage på Trustpilot og kan tilføje, at jeg netop nu kan se, at selv om I har fået 2 af juni måneds regninger til at gå op, så sender I sgu lige en ekstra regning på 180,10 kroner, på trods af at den allerede er blevet betalt i maj. 

Som følge af dette vil følgende komme til at ske: I morgen vil CallMe få et opkald og vi vil i fremtiden kunne kalde os kunder der. Derudover vil banken få et opkald, som instruerer dem i, at alle regninger fra Telenor, skal sendes direkte til mig (og ikke automatisk køre over PBS), da Telenor tydeligvis ikke kan administrere selv de simpleste regninger. For at være helt ærlig, har Telenors forhold til min konto de seneste par måneder, mest af alt kunne sammenlignes med et grådigt barns opførsel i en slikbutik, mens forældrene et kort øjeblik vender blikket bort.    
   
Det står desværre klart, at Telenor er synkede skude, hvor alle ansatte render rundt som hovedløse høns - og vi har ikke tænkt os at være på det skib, når det bliver trukket helt ned i dybet. Det siger sig selv, at alle i vores omgangskreds vil høre om farcen, da vi selvfølgelig ser det som vores opgave, at redde hvem vi redde kan (stik imod hvad der lader til at være Telenors politik). 

OPRINDELIG KLAGE: Jeg har igennem de sidste tre uger kæmpet med at få Telenor til at anerkende deres fejl og tilbagebetale de penge, som de har snuppet fra min konto - tilmed uden at have en faktura, som stemmer overens med de stjålne penge - og ja, når man uden videre tager penge uden at havde en gyldig faktura over disse, så er det vel tyveri. 

Først bliver jeg lovet, at der er fuldstændig styr på sagen, og at I selvfølgelig ikke trækker penge, som jeg ikke har brugt (bullsh*t - for de penge I smækker ovenpå regningen, er allerede blevet betalt i april). Så bliver jeg lovet, at I kontakter mig med med en løsning hurtigst muligt. Flere løgne, for det næste der sker, er at I trækker flere penge fra min konto. Ny samtale, hvor en medarbejder prøver at skyde skylden på mig og fisker efter, at der nok ikke har været nok penge på min konto (dette sker et par gange) - der har været så rigeligt med penge på min konto, musse - så drop det.   

Jeg har nu talt med 5 forskellige, hmm, lad os være gavmilde og kalde dem en form for "ansatte", og selv om jeg har fået ret i, at disse fakturaer ikke stemmer overens, påstår de nu, at de ikke har modtaget pengene pga. en fejl i DERES system (selv om de har modtaget bevis for, at disse penge er taget af Telenor fra min konto). Så selv om de har erkendt, at de skylder mig penge, mener de ikke, at de kan gøre noget ved det. Hvorfor? Fordi de har systemer som der automatisk laver regninger. 
OK?!?!?!? Så det I fortæller mig, det er, at hvis I laver fejl, så er det bare ærgerligt? I får simpelthen carte blanche til at opføre Jer, som den mest uduelige undskyldning for et teleselskab? 

Nu får jeg så at vide, at I nok også kommer til at hæve ekstra penge på min konto næste måned, pga. den forsinkede betaling - som I allerede har indrømmet skyldes JERES system!!! JAMEN FOR HEL****! 
Hvor tragikomisk har det lov til at blive?!?!? Magen til frækhed og useriøsitet har jeg da aldrig oplevet før. Og det er sådan I insisterer på at drive firma? 

Nu er det desværre kommet så langt, at jeg er blevet presset til at måtte blokere min konto, for at undgå yderligere tyveri fra Telenors side. Den næste regning jeg modtager fra Telenor, bliver en opgørelse af begge mine abonnementer. Dog nåede en flink ansat lige at sige: "jeg vil ikke råde dig til at holde betalingen tilbage.." Nej, men penge er jo åbenbart det eneste sprog I taler, så lad os snakke sammen, når I har lyst til at stå ved Jeres opførsel og er interesserede i at yde en tilnærmelsesvis fornuftig service. 

HVOR ER SERVICEN? HVOR ER PERSONALET? Det er jo en grotesk måde at drive firma på. Tag dog bare en lillebitte smule ansvar, inden Telenor er en saga blot. 

Trist måde at ende 5 års medlemskab på.